Document ID: 31994R0526

ΚΑΝΟΝΙΣΜΟΣ (ΕΚ) αριθ. 526/94 ΤΗΣ ΕΠΙΤΡΟΠΗΣ της 9ης Μαρτίου 1994 για την παρέκκλιση από τον κανονισμό (ΕΟΚ) αριθ. 1858/93 περί λεπτομερών κανόνων εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς αντισταθμιστικής ενίσχυσης για την απώλεια εσόδων από την εμπορία στον τομέα μπανάνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως της αγοράς στον τομέα της μπανάνας (1), όπως τροποποιήθηκε από τον κανονισμό (ΕΚ) αριθ. 3518/93 της Επιτροπής (2), και ιδίως και τα άρθρα 14 και 30,
Εκτιμώντας:
ότι ο κανονισμός (ΕΟΚ) αριθ. 1858/93 της Επιτροπής (3), καθιέρωσε μεταξύ άλλων τις λεπτομέρειες που αφορούν τη χορήγηση προκαταβολών και ειδικότερα στο άρθρο 4 παράγραφος 3, την υποχρέωση συστάσεως εγγυήσεως κατά την κατάθεση της αιτήσεως για τη χορήγηση προκαταβολής- ότι το ποσό της εγγυήσεως αυτής είναι συνάρτηση του ποσού των προκαταβολών που έχουν καθοριστεί για ένα δεδομένο έτος οι οποίες εξαρτώνται από το οριστικό ποσό της αντισταθμιστικής ενισχύσεως που χορηγείται για την εμπορία των μπανανών κατά τη διάρκεια του προηγούμενου έτους-
ότι δεν έχει θεσπιστεί ακόμη το οριστικό ποσό της αντισταθμιστικής ενισχύσεως για το δεύτερο εξάμηνο 1993- ότι πρέπει, συνεπώς, όσον αφορά την πρώτη αίτηση προκαταβολής για το 1994 που θα πρέπει να καταθέσουν οι επιχειρηματίες έως τις 10 Μαρτίου το αργότερο, να υπάρξει παρέκκλιση που θα προβλέπει ότι η κατάθεση της εγγυήσεως θα γίνει αργότερα και οπωσδήποτε πριν από την πληρωμή αυτής της πρώτης προκαταβολής,
ότι ο παρών κανονισμός πρέπει να αρχίσει να ισχύει την ημέρα της δημοσίευσής του για να δώσει πλήρως τα αποτελέσματά του-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης για τις Μπανάνες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 4 παράγραφος 3 του κανονισμού (ΕΟΚ) αριθ. 1858/93, η εγγύηση που αφορά την πρώτη αίτηση προκαταβολής για τις κοινοτικές μπανάνες που διατίθενται στο εμπόριο κατά τους μήνες Ιανουάριο και Φεβρουάριο 1994, συνιστάται πριν από την πληρωμή της προκαταβολής αυτής.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Μαρτίου 1994.

Labels: 3
17
4
6